Bloggoppgaver

=Bloggoppgaver=

I kurset vil dere lære at kompetanse består av kunnskap, ferdigheter og holdninger. Kunnskap kan en lese seg til, ferdigheter må trenes og holdninger utvikles ved refleksjon. For å bidra til virkelig kompetanseøkning, mener vi det er viktig at deltakerene selv bruker aktuelle teknologier som gjør samarbeid både mer effektivt og mer fleksibelt, samt bidrar til refleksjon rundt de oppgavene som skal løses.

Derfor må alle deltakerne etablere en wiki, der de samarbeider med de andre i sin egen gruppe, og alle deltakerne må etablere egne blogger, der dere skal skrive minst tre blogginnlegg mellom samlingene.

Bloggene kan etableres på www.wordpress.com (se Arne Krokan sin blogg på arnek.wordpress.com som eksempel) eller på www.blogger.com (eller annet egnet sted). Wiki etablerer dere greit på www.pbwiki.com eller www.wikispaces.com.

Huske å legge inn en lenke fra deltakertabellen til både din personlige blogg, og til wikiene (som dere i det minste har for gruppeoppgavene).

Dette er en øvelse i å skrive et blogginnlegg, og blogginnleggene blir **ikke vurdert med tanke på godkjent/ikke godkjent.**

De tre bloggoppgavene er som følger:

> **Frist: 2. oktober.** > Etter denne datoen skal du gå inn på listen over deltakere, finne den som står under deg på lista (står du nederst, skal du kommentere innlegget til den av deltakerne som står øverst), og skrive en kommentar til dette innlegget. > > **Frist: 12. oktober**. > > **Frist: 20. Oktober.** >
 * 1) Første blogginnslag består i å skrive en liten tekst som avspeiler en problemstilling som du ble opptatt av i løpet av første samling. Du kan velge om du vil gjenspeile synspunkter fra gruppediskusjonen og presentasjonen, eller om du vil velge et annet eksempel fra din egen virksomhet, eller bare noe du syntes var interessant.
 * 1) Du skal finne fram til en dagsaktuell sak som tar opp "teknologi og samfunn" på en eller annen måte i mediene (dagspresse, kringkasting etc), lage lenke til innslaget og forklare hvorfor dette er aktuellt med tanke på kurset vi gjennomfører, evt også hvorfor det er interessant. Innleggene skal kommenteres på samme måte som i første oppgave.
 * 1) Høstens valgkamp har tydelig vist at mange partier har latt seg inspirere av Barak Obamas bruk av sosiale nettsamfunn som Facebook for å kommunisere med sine tilhengere. Hva skal vi egentlig mene om denne formen for markedskommunikasjon og markedsføring? Og hva skjer når stadig flere av de viktige og interessante utspillene ikke kommer gjennom de tradisjonelle mediene, men gjennom sosiale nettverk, tjenester som Twitter og andre web20-tjenester? Skriv et blogginnlegg der du gjerne refererer til en aktuell hendelse/sak som har med denne tematikken å gjøre.
 * 1) Frivillig ekstraoppgave: Finn et innlegg på Arne Krokan sin blogg (arnek.wordpress.com). Skriv et innlegg på din egen blogg, med utgangspunkt i det aktuelle innlegget skrevet av Arne Krokan. Lag lenke tilbake til innlegget du tok utgangspunkt i.